Diari Oficial de la Generalitat Valenciana


Sumari del DOGV 5821, del 05-08-2008 (2008/9584)

Notificació, expedient VIVI/0498804/34, a Promociones Jesús González, SL.
-------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9584


Data del document
:   03-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació, expedient VIVI/0498804/34, a Promociones Jesús González, SL. [2008/9584]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució a Promociones Jesús González, SL amb expedient VIVI/049804/34.  
"Resolució  
Vist el procediment sancionador VIVI/049804/34 seguit contra Promociones Jesús González per infracció del règim legal que regula els habitatges de protecció pública.  
Vist que amb data 02/08/2006 l'instructor del procediment eleva l'oportuna proposta de resolució.  
Vist que la part expedientada no formula al·legacions a aquesta.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en aquest procediment resulta provat que Promociones Jesús González, SL resulta responsable, com a promotor de l'esmentat edifici, dels vicis i defectes constructius existents a l'habitatge situat a Benimàmet, c/ Camí Nou de Paterna, núm. 100.  
Atés que d'acord amb el que estableix l'article 8.3 de la Llei 1/1997, de 21 de febrer, en la graduació de la sanció que s'ha d'imposar ha de tenir-se en compte el perjudici causat als denunciants per les deficiències existents en l'edifici, el nombre i la gravetat d'aquestes, i també la falta de voluntat de l'expedientat a l'hora de realitzar les reparacions proposades, ja que en cap moment han mostrat voluntat de reparar els defectes constatats en la instrucció del procediment. En conseqüència, la sanció que s'ha d'imposar dins dels límits, mínim de 3.005, 07 euros i màxim de 30.050,60 euros, considerant les circumstàncies indicades, és de 4.210 euros.  
Atés que en la tramitació del procediment s'han observat les normes contingudes en el Reial decret 1398/1993, de 4 d'agost i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, en virtut del que disposa l'Ordre de 15 de febrer de 2007, de la Conselleria de Territori i Habitatge.  
Vistos els preceptes legals esmentats, la Llei 1/1997, de 21 de febrer, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent:  
Resolució:  
1. Imposar a Promociones Jesús González, SL, com a autor d'una falta molt greu, prevista i sancionada com a tal en l'art. 6.10 de la Llei 1/1997, una multa de 4.210 € (quatre mil dos-cents deu euros)  
2. Obligar Promociones Jesús González a realitzar, ella mateixa o a costa seua, en el termini màxim de quinze dies, les obres següents:  
Elements comuns  
- Atenir-se al que especifica el projecte final d'obra quant a paviments del vestíbul d'entrada i als escalons de l'escala.  
- Acabar els conductes de ventilació, xunts, dels banys dels habitatges.  
- Acabar el recinte de centralització de comptadors de gas, la seua comprovació i l'entrega dels butlletins corresponents als propietaris dels habitatges. Com que es consideren necessàries les instal·lacions de gas per als habitatges, el promotor ha d'entregar acabada la instal·lació i en condicions d'autorització i utilització, i el butlletí de gas és un d'aquests.  
- Reparar a l'interior del vestíbul el clevill existent en el parament sobre la porta d'accés a aquest, mitjançant la picada de lluïts, aplicació de malla de fibra de vidre, nou lluït i repàs de pintura de la zona reparada.  
- Porta 6, substituir els taulells escantellats del paviment i les sanefes clevillades als alicatats de la cuina.  
- Porta 1, dotar els banys de ventilació forçada en aplicació de l'art. 2.6 de les Normes d'habitabilitat i disseny de la Generalitat Valenciana.  
Contra aquesta resolució, que no esgota la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb el que preveu l'art. 114 de la Llei de règim jurídic de les administracions públiques.  
En el cas que no interpose recurs, haurà de pagar la sanció mitjançant l'imprés que s'adjunta, en qualsevol de les entitats bancàries que figuren al marge esquerre d'aquest imprés, i haurà de remetre a aquest Servei Territorial una còpia d'aquest exemplar, ja que si no consta el justificant en el procediment la sanció es cobrarà per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, general tributària.  
Les sancions notificades entre els dies 1 i 15 del mes, han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
Si la part dispositiva de la resolució ordena l'execució de les obres i, independentment de l'anterior, se us requereix formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu l'anterior requeriment es podrà instruir un nou expedient sancionador, d'acord amb el que estableix l'art. 166 del Reglament d'habitatges de protecció oficial"  
València, 3 de juliol de 2007. El cap del Servei Territorial: José Manuel Vacas Tatay.